# PREDSEDA NÁRODNEJ RADY SLOVENSKEJ REPUBLIKY

 Číslo: CRD-590/2018



953

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 22. marca 2018

k  prerokovaniu nastúpenia náhradníkov na zaniknutý mandát poslanca a neuplatňované mandáty poslancov Národnej rady Slovenskej republiky

 V nadväznosti na moje rozhodnutia č. 944 zo 16. marca 2018 k zániku mandátu poslanca Národnej rady Slovenskej republiky a rozhodnutia z 22. marca 2018 č. 950 k vyhláseniu o vzdaní sa práva nastúpenia náhradníkov na zaniknutý a neuplatňovaný mandát poslanca Národnej rady Slovenskej republiky a č. 951 o vyhlásení nastúpenia náhradníkov na zaniknutý mandát poslanca a neuplatňovaný mandát poslanca Národnej rady Slovenskej republiky
a  č. 952 o neuplatňovaní mandátu poslancov Národnej rady Slovenskej republiky,
o vyhlásení nastúpenia náhradníkov na neuplatňované mandáty poslancov Národnej rady Slovenskej republiky a o uplatňovaní mandátu poslancov Národnej rady Slovenskej republiky

 **ž i a d a m**

 v súlade s § 57 ods. 1 písm. g) zákona Národnej rady Slovenskej republiky
č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **Mandátový a imunitný výbor Národnej rady Slovenskej republiky**, aby

preskúmal dodržanie podmienok nastúpenia náhradníkov podľa § 71 ods. 1 a 4 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov,

podal Národnej rade Slovenskej republiky informáciu o nastúpení náhradníkov na zaniknutý mandát poslanca a neuplatňované mandáty poslancov Národnej rady Slovenskej republiky spolu so svojím návrhom.

Andrej D a n k o  v. r.